b'\n_START_ARTICLE_\nNuga\n_START_PARAGRAPH_\nNuga (pranc. nougat)\xc2\xa0\xe2\x80\x93 konditerijos gaminys, tradici\xc5\xa1kai gaminamas i\xc5\xa1 cukraus arba medaus, kiau\xc5\xa1ini\xc5\xb3 baltym\xc5\xb3 ir kepint\xc5\xb3 rie\xc5\xa1ut\xc5\xb3 (migdol\xc5\xb3, graiki\xc5\xa1k\xc5\xb3 ar lazdyno, bet ne arachiso). Nugos konsistencija, priklausomai nuo sud\xc4\x97ties, gali b\xc5\xabti nuo mink\xc5\xa1tos iki kietos. Skirtingam skoniui ir aromatui suteikti naudojamos citrin\xc5\xb3 \xc5\xbeievel\xc4\x97s, cinamonas, vanil\xc4\x97, d\xc5\xbeiovinti vaisiai, cukatai, \xc5\xa1okoladas.\n_START_SECTION_\nR\xc5\xab\xc5\xa1ys\n_START_PARAGRAPH_\nI\xc5\xa1skiriamos dvi pagrindin\xc4\x97s nugos r\xc5\xab\xc5\xa1ys\xc2\xa0\xe2\x80\x93 baltoji ir rudoji. Baltoji nuga gaminama i\xc5\xa1 kiau\xc5\xa1ini\xc5\xb3 baltym\xc5\xb3 ir yra mink\xc5\xa1ta. Rudoji nuga gaminama karamelizuoto cukraus pagrindu ir yra kietesn\xc4\x97, kartas net tra\xc5\xa1ki.'